Semi-finaliste vir Revue 2016 aangewys - Artsvark
Semi-finaliste vir Revue 2016 aangewys
Die aanbieders en beoordelaars van REVUE 2016: Mandi Baard, Danie Putter, Lizz Meiring, John Jacobs, Sue Pyler, Pieter Smith en Hendri Myburgh.
Revue 2016 is 'n opwindende revuekompetisie vir Laer- en Hoërskole wat reeds vanaf 2 Oktober 2016 op kykNET NOU! (Kanaal 146) om 17:00 uitgesaai word.
Laerskool Kruinsig Jnr
Laerskool Baanbreker Jnr
Laerskool Baanbreker Snr
Laerskool Kruinsig Snr
Daar word ook 'n "agter-die-skerms-Revue-program" uitgesaai, REVUE EKSTRA wat op Maandae om 19:30 op kykNET NOU! aan die beurt kom. Die aanbieders van REVUE 2016 en REVUE EKSTRA is Sue Pyler, Hendri Myburgh, Mandi Baard en Danie Putter. Die beoordelaars is aktrise, regisseur en skrywer, Lizz Meiring, sanger en liedjieskrywer, Pieter Smith en bekroonde internasionale mimiekmeester, John Jacobs. Die regisseur van die program is Frans Swart van Lefra Kommunikasie en Bemarking. REVUE 2016 en REVUE EKSTRA is by Carnival City se Big Top Arena voor 'n gehoor opgeneem. REVUE 2016 en REVUE EKSTRA word aangebied met die vriendelike ondersteuning van Carnival City, kykNET NOU!, Meat World, McCarthy Volkswagen Arcadia, Hollywood Costumes, Playboy Unisex Intercoiffure, Danie Neuhoff Ouditeure, Stoompomp Klerereeks en Stuttaford van Lines. Gaan besoek gerus www.revues.co.za vir meer inligting.
SEMI-FINALISTE VIR REVUE 2016 – Hennopspark
Die agt semi-finaliste die Laerskole en die ses semi-finaliste in die Hoërskole Afdeling is onlangs aangewys en is tans besig om sake uit te spook op kykNET NOU! (Kanaal 146). Vanuit die agt semi-finaliste word daar vier finaliste in albei afdelings aangewys wat dan op 'n finale aand sal meeding om die titel van WENNER VAN REVUE 2016.
SEMI-FINALISTE VIR REVUE 2016 – Baanbreker Senior
Frans Swart, Besturende Direkteur van Lefra Kommunikasie en Bemarking, en waar die idee van 'n nasionale revuekompetisie ontstaan het, sê dat hy baie opgewonde is oor die projek. "Laerskole en hoërskole spandeer soveel tyd, geld en energie aan hulle jaarlikse revue. Ek het al baie van hierdie revues gesien wat baie na aan professionele produksies se standaard is. Dit was dan altyd vir my hartseer dat daar nie 'n verdere lewe vir hierdie wonderlike revues is nie. Juis daarom het ons by Lefra besluit dit sal uitstekend wees om hierdie revues nog 'n slag te kan opvoer," sê Swart. Hy glo ook dat REVUE 2016 'n wonderlike platform sal skep vir skole om na mekaar se werk en produksies te kyk en te geniet. "Dit gaan ook vir skole die geleentheid bied om te sien waar hulle eie standaard lê deur dit met ander produksies te vergelyk. Ons is ook werklik baie opgewonde dat kykNET NOU! die reeks uitsaai en hierdie kunsvorm aan Suid-Afrika bekend gaan stel. Revues maak heerlike en opwindende televisiemateriaal."
Swart sê dat die kompetisie op 'n uitklopbasis aangebied word. "Ons het ook 'n realiteitshoek aan die hele kompetisie gegee. Die belangrikste egter is dat elke program 'n wonderlike vertoning van dans, sang, beweging en kleur moet wees. Ons besef maar te goed dat REVUE 2016 'n kompetisie is, maar ons glo ook dat dat skole, onderwysers, afrigters en leerders die geleentheid sal gebruik om nuwe vriende te maak en ook die geleentheid sal gebruik om van mekaar te leer."
Die heruitsendings is as volg:REVUE 2016: Maandae (14:00); Dinsdae (19:00); Woensdae (19:00) en Donderdae (10:00)
REVUE EKSTRA: Dinsdae (10:00); Donderdae (19:00); Vrydae (12:00) en Saterdae (18:30)
Groot pryse is op die spel en elke deelnemer ontvang 'n sertifikaat van deelname. Meer as R50 000 se kontantpryse is op die spel. Meat World skenk R25 000 se vleis vir beide die wen laer- en hoërskool. Dan is daar ook 'n lekker verrassing vir die Revue Organiseerders – die wen laer- en hoërskool se Revue Organiseerders wen ook elkeen 'n kajuit vir twee na die suksesvolle OPPIWATER KUNSTEFEES volgende jaar van Kaapstad na Namibië toe.
REVUE 2016 word aangebied met die vriendelike samewerking van Carnival City, kykNET NOU!, Lefra Produksies, Meat World, Hollywood Costumes, McCarthy Volkswagen Arcadia, Neuhoff Ouditeure, Playboy Unisex Intercoiffure, .
Vir meer inligting oor REVUE SA 2016, kontak asseblief vir Lefra Produksies by 011 815 3000 of stuur 'n epos aan navrae@revues.co.za Besoek gerus die webtuistes, kyknet.dstv.com of www.revues.co.za vir al die inligting.